Na podlagi prvega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), Občina Lukovica, Stari trg 1, 1225 Lukovica objavlja

**interni natečaj za zasedbo prostega uradniškega delovnega mesta**

**VIŠJI SVETOVALEC ZA FINANCE IN PRORAČUN**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in imenovani v uradniški naziv,
* najmanj specializacija po višješolski izobrazbi (prejšnja) / visokošolska strokovna izobrazba (prejšnja) / visokošolska strokovna izobrazba / visokošolska univerzitetna izobrazba **ekonomske smeri**,
* najmanj 4 leta delovnih izkušenj,
* znanje uradnega jezika,
* znanje dela z računalnikom,
* opravljeno usposabljanje za imenovanje v naziv.

Delovno področje:

* opravljanje dela na področju finančnih in računovodskih zadev,
* sodelovanje z drugimi organi,
* samostojna priprava aktov s področja financ in proračuna,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv iz področja,
* vodenje in odgovornost za javne finance,
* priprava proračuna in zaključnega računa občine ter skrb za izvrševanje proračuna v skladu s predpisi, ki urejajo delovno področje,
* vodenje, usklajevanje in nadziranje dela javnih uslužbencev s področja financ,
* ekonomske opredelitve prihodkov in odhodkov občinskega proračuna,
* priprava razvojnih usmeritev in predlogov finančnih ukrepov,
* obračun plač, javnih del, nadomestil,
* izdelava poročil iz delovnega področja,
* izstavljanje računov in vodenje analitične evidence neplačnikov ter priprava nalogov za izterjavo,
* spremljanje uradnih objav za pridobitev sredstev,
* spremljanje zakonodaje s področja javnih financ,
* opravljanje nalog v skladu z uredbo o upravnem poslovanju,
* druge naloge po pooblastilu ali navodilu župana ali direktorja občinske uprave.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno

izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

Prijava na prosto delovno mesto mora vsebovati naslednje sestavine:

* pisno izjavo kandidata o zaposlitvi za nedoločen čas v organu državne uprave oziroma organu, ki je po sporazumu z Vlado Republike Slovenije vstopil v interni trg dela,
* izjavo kandidata o izpolnjevanju pogoja glede uradniškega naziva, iz katere je razviden

naziv, ki ga kandidat ima,

* izjavo kandidata, da izpolnjuje vse druge pogoje za zasedbo delovnega mesta,
* izjavo kandidata, da za namen natečajnega postopka dovoljuje organu, ki objavlja interni natečaj pridobitev podatkov iz 1. in 2. točke iz centralne kadrovske evidence oziroma iz kadrovske evidence organa, v katerem opravlja delo.

Zaželeno je, da prijava polega navedenih sestavin vsebuje tudi kratek življenjepis, v kateri kandidat poleg formalne izobrazbe navede morebitna druga znanja, sposobnosti in veščine, ki jih je pridobil. Od kandidata se pričakuje dobro poznavanje delovanja lokalne samouprave, usposobljenost za delo z računalnikom in ustrezne komunikacijske veščine (planiranje, organiziranje, vodenje, kontroliranje, sposobnost jasnega in objektivnega komuniciranja).

**Prednost pri izbiri bodo imeli kandidati z relevantnimi delovnimi izkušnjami na razpisanem področju dela.**

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), ne bodo uvrstili v izbirni postopek.

Strokovnost kandidatov bo presojana na podlagi opisa dosedanjih delovnih izkušenj, priloženih izjav kandidatov in dokazil, ki bodo pridobljena iz uradnih evidenc, razgovora s kandidati, ki se bodo uvrstiti v ožji krog izbirnega postopka ter z morebitno uporabo drugih metod, če bo to potrebno.

Izbrani kandidat bo delo na navedenem delovnem mestu opravljal v uradniškem nazivu višji svetovalec III. Z izbranim kandidatom se bo sklenila nova pogodba o zaposlitvi, pri čemer lahko izbrani kandidat obdrži že dosežen naziv, če se delo na tem delovnem mestu lahko opravlja v istem nazivu. Z izbranim kandidatom bo sklenjeno delovno razmerje za nedoločen čas s polnim delovnim časom ter trimesečnim poskusnim delom. Poskusno delo se lahko podaljša v primeru začasne odsotnosti z dela. Izbrani kandidat bo delo opravljal na sedežu Občine Lukovica.

Kandidati naj vložijo prijavo v pisni obliki, ki se jo pošlje v zaprti ovojnici na naslov: **OBČINA LUKOVICA, Stari trg 1, 1225 Lukovica**, **s pripisom *»Interni natečaj - Višji svetovalec za finance in proračun****«*, in sicer v roku osem (8) dni po objavi na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: info@lukovica.si, pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Obvestilo o končanem postopku internega natečaja bo objavljeno na spletni strani Občine Lukovica.

Dodatne informacije o poteku postopka internega natečaja in o strokovnem področju dela na razpisanem delovnem mestu lahko kandidati dobijo na telefonski številki 01/ 72 96 302 (Katka Bohinc).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.